One Hot Minute

„One Hot Minute“ – šeštasis amerikiečių grupės „Red Hot Chili Peppers“ albumas, išleistas 1995 m. rugsėjo 12 d.

Nuo to laiko, kai buvo išleistas „Blood Sugar Sex Magik“, iki „One Hot Minute“ įrašinėjimo pradžios prabėgo treji metai.

Gitaristas Johnas Frusciante paliko „Red Hot Chili Peppers“ 1992-aisiais, koncertinio turo po pasaulį metu. Žinoma, grupė ėmė skubiai ieškoti naujo gitaristo. Per neilgą laiko tarpą pakeitę krūvelę muzikantų (dirbo su Ariku Marshallu, vėliau – su Jesse Tobiasu), „Red Hot Chili Peppers“ užsidirbo neoficialią „dažniausiai gitaristus keičiančios grupės“ etiketę. Galiausiai grupė apsistojo ties buvusiu „Jane's Addiction“ gitaristu Dave’u Navarro, su kuriuo ir įrašė „One Hot Minute“. Vėliau, 1998-aisiais, Dave’as paliko „Red Hot Chili Peppers“. Tais pačiais metais prie grupės vėl prisijungė Johnas Frusciante. Kartu su juo buvo įrašyti visi vėlesni „Red Hot Chili Peppers“ albumai, tokie, kaip „Californication“, „By The Way“ bei „Stadium Arcadium“. Nuo 1998-ųjų grupės sudėtis nebekito.

Dave’o Navarro darbas albume „One Hot Minute“ neretai laikomas vienu geriausių ir unikaliausių jo repertuare. Nors jis ir naudojo nemažai gitaros efektų, grodamas su „Jane’s Addiction“, čia jo grojimo stilius tarsi pereina į naują lygmenį, suteikdamas didžiajai „One Hot Minute“ daliai kone psichodelinį skambesį. „Red Hot Chili Peppers“ paprastai atpažįstami iš šiurkštaus, šaižoko gitaros garso, tad keistokų gitaros efektų prigrūstos dainos – išties nemažas nutolimas nuo skambesio, vyravusio iki „Blood Sugar Sex Magik“. Beje, „One Hot Minute“ yra pirmasis grupės albumas, kuriame galima išgirsti gitarą su heavy distortion efektu (dainoje „Coffee Shop“).

„Red Hot Chili Peppers“ tarsi grįžta į savo pradžią tokiose kompozicijose, kaip „Walkabout“: funko, džiazo elementų pilna melodija skamba taip, lyg būtų ką tik paimta iš grupės debiutinio albumo. Dainą „Pea“ atlieka vien tik Flea, pritardamas sau akustine bosine gitara. Albumą neabejotinai puošia tokie kūriniai, kaip stilinga akustinė baladė „My Friends“ bei iš kitų išsiskirianti funko kompozicija „Aeroplane“. „Tearjerker“ – daina, atskleidžianti vokalisto Anthony širdgėlą po „Nirvanos“, su kuria „Red Hot Chili Peppers“ anksčiau kartu koncertavo, lyderio Kurto Cobaino mirties.

Nepaisant to fakto, jog Johnas Frusciante iki šiol atsisako koncertuose groti kūrinius iš „One Hot Minute“ repertuaro, albumas buvo du kartus tituluotas platininiu, o vien tik JAV buvo parduota virš dviejų milijonų albumo kopijų. „One Hot Minute“ susilaukė tiek teigiamų, tiek neigiamų recenzijų viso pasaulio spaudoje, „Red Hot Chili Peppers“ gerbėjų gretose albumas taip pat vertinamas prieštaringai: vieni teigia, jog kitoks nei įprasta skambesys yra tik pliusas, kiti – jog nei Dave’o Navarro grojimo stilius, nei asmenybė nesiderina prie „Red Hot Chili Peppers“.

 Dainų sąrašas 
 Visas dainas parašė Red Hot Chili Peppers (Flea, Kiedis, Navarro, Smith).

 Kūrybinė grupė 
Red Hot Chili Peppers
 Flea – bosinė gitara, papildomi vokslai, pagrindiniai vokalai (dainose „Pea“ ir „Deep Kick“)
 Anthony Kiedis – vokalas
 Dave Navarro – gitara, papildomi vokalai
 Chad Smith – būgnai

Papildomi muzikantai
 Keith „Tree“ Barry – violončelė (dainoje „Tearjerker“)
 Jimmy Boyle – papildomi vokalai
 Lenny Castro – perkusija (dainose „Walkabout“, „My Friends“, „One Hot Minute“, „Deep Kick“, ir „Tearjerker“)
 Aimee Echo – papildomi vokalai (dainose „One Hot Minute“, „One Big Mob“)
 Gurmukh Kaur Khalsa – papildomi vokalai (dainoje „Falling into Grace“)
 John Lurie – armonikėlė (dainoje „One Hot Minute“)
 Stephen Perkins – perkusija (dainoje „One Big Mob“)
 Kristen Vigard – papildomi vokalai (dainoje „Falling into Grace“)

Įrašas
 Stephen Marcussen – suvedimas
 Rick Rubin – prodiuseris
 Dave Sardy – suvedimas
 Dave Schiffman – suvedimas
 Don C. Tyler – skaitmeninis tvarkymas

Papildomi darbai
 Mark Ryden – albumo dizainas

 Topai 

 Albumai 
 Topas Aukščiausia vieta JAV Billboard 200 4 Didžiosios Britanijos albumų topas 2Kanados topas 6 Švedijos TOP 60 1 Austrija 4 Prancūzija 3 Suomija 1 Norvegija 2 Šveicarija 2

 Singlai 
 Metai  Singlas  Topas  Aukščiausia vieta 1995  „Warped“  Mainstream Rock Tracks  13 1995  „Warped“  Modern Rock Tracks  7 1995  „My Friends“  Modern Rock Tracks  1 1995  „My Friends“  Mainstream Rock Tracks  1 1996  „Aeroplane“  Mainstream Rock Tracks  12 1996  „Aeroplane“  Modern Rock Tracks  8 1996  „Aeroplane“  Top 40 Mainstream  30

Kategorija:1995 albumai
Kategorija:Red Hot Chili Peppers albumai